

REPUBLIKA HRVATSKA

OPĆINSKI SUD U KOPRIVNICI

48000 KOPRIVNICA-Hrvatske državnosti 5

KOMISIJA ZA PROVEDBU JAVNOG NATJEČAJA

Broj : 7 Su-411/2021.

Koprivnica, 8. veljače 2022.

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/17 i 89/19) Komisija za provedbu javnog natječaja, objavljenog u Narodnim novinama broj 2/2022. dana 5. siječnja 2022., na web stranicama Ministarstva pravosuđa i uprave, Hrvatskog zavoda za zapošljavanje i Općinskog suda u Koprivnici za prijam službenika u državnu službu u Općinski sud u Koprivnici, na radno mjesto III. vrste administrativni referent – sudski zapisničar – 1 jedan izvršitelj/ica na neodređeno vrijeme, daje slijedeću :

**OBAVIJEST KANDIDATIMA O DANU ODRŽAVANJA**

**I NAČINU PROVEDBE POSTUPKA TESTIRANJA**

Testiranje kandidata koji su podnijeli pravodobne i uredne prijave na javni natječaj za prijam u državnu službu na neodređeno vrijeme u Općinski sud u Koprivnici na radno mjesto III. vrste administrativni referent – administrativni referent – sudski zapisničar – 1 jedan izvršitelj/ica i ispunjavaju formalne uvjete objavljene u Javnom natječaju održati će se u zgradi **„Palača pravde“ u Koprivnici na adresi Hrvatske državnosti 5a – raspravna dvorana – 1. kat** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Po dolasku u zgradu „Palača pravde“, kandidati su dužni službeniku pravosudne policije, predočiti valjanu EU digitalnu COVID potvrdu ili drugi odgovarajući dokaz o cijepljenju, preboljenju odnosno testiranju, sve uz obvezno pravilno nošenje maske za lice ili medicinske maske, a od kandidata će isto tako biti zatraženo predočenje odgovarajuće isprave radi utvrđivanja identiteta.

Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na javni natječaj ne mogu pristupiti testiranju.

Testiranju mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati testiranje.

**Testiranje će se održati dana 17. veljače 2022. s početkom u 8,00 sati.**

Osobe koje ne ispunjavaju formalne uvjete ili nisu podnijele pravovremene i uredne prijave na javni natječaj, ne smatraju se kandidatima i o tome su pisano obaviještene putem elektroničke pošte.

Kandidat koji ne pristupi testiranju više se neće smatrati kandidatom u postupku i smatrat će se da je povukao prijavu na javni natječaj.

Način testiranja kandidata za radno mjesto administrativni referent – sudski zapisničar

Testiranje kandidata sastoji se od dvije faze :

**Prva faza:**

- u prvu fazu testiranja upućuju se svi kandidati koji ispunjavaju formalne uvjete iz javnog natječaja, a čije prijave su pravodobne i potpune.

- prva faza testiranja sastoji se od pisane provjere poznavanja osnova ustavnog ustrojstva Ustava Republike Hrvatske i Sudskog poslovnika (ukupno 10 pitanja).

- pisana provjera poznavanja osnova ustavnog ustrojstva Republike Hrvatske i Sudskog poslovnika trajati će 15 (petnaest) minuta.

Za vrijeme pismene provjere znanja i sposobnosti kandidati:   
• ne smiju se služiti literaturom i zabilješkama,   
• tijekom pisanja pisane provjere ne smiju napuštati prostoriju u kojoj se odvija testiranje,   
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od testiranja,

• u slučaju da pri pisanju provjere znanja i sposobnosti ostane samo jedan kandidat koji nije završio s pisanjem pismene provjere znanja, pretposljednji kandidat koji je završio s pisanjem pismene provjere znanja dužan je ostati u prostoriji u kojoj se vrši testiranje dok i posljednji kandidat ne završi.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad Komisija neće priznati niti ocijeniti.

Pisana provjera poznavanja Ustava Republike Hrvatske i Sudskog poslovnika vrednuje se bodovima od 0 do 10, a pisani test sadrži 10 pitanja.

Za točno rješenje svakog pitanja moguće je ostvariti 1 (jedan) bod uz napomenu da može biti više od jednog točnog odgovora na svako pitanje, a djelomično točni odgovori neće se priznavati kao točan odgovor i neće se bodovati.

Smatra se da je kandidat zadovoljio na provedenoj provjeri znanja ako je dobio najmanje 5 (pet) bodova iz pisane provjere znanja.

U drugu fazu testiranja upućuju se samo oni kandidati koji su zadovoljili na provedenoj provjeri znanja u prvoj fazi testiranja.

**Druga faza:**

- u drugu fazu testiranja će se uputiti 15 (petnaest) kandidata koji su ostvarili najbolje rezultate u prvoj fazi testiranja. Ako je u prvoj fazi testiranja zadovoljilo manje od 15 (petnaest) kandidata, u drugu fazu testiranja uputit će se svi kandidati koji su zadovoljili u prvoj fazi testiranja.

- druga faza testiranja sastoji se od dva dijela i svaki dio druge faze se boduje bodovima od 0 do 10.

– prvi dio testiranja u drugoj fazi sastoji se od poznavanja znanja rada na računalu i prijepisa (10 zadataka) i moguće je ukupno ostvariti 10 (deset) bodova, dok se drugi dio testiranja druge faze sastoji od diktata za koji je također moguće ostvariti 10 (deset) bodova.

- provjera poznavanja rada na računalu provodi se na način da se u zadanom roku izvrše radnje koje obuhvaćaju poznavanje osnova rada na računalu i prijepis i trajati će 15 (petnaest) minuta, a svaki kandidat će imati na raspolaganju osobno računalo sa MS Office 2010.

- za točno rješenje svakog zadatka moguće je ostvariti 1 (jedan) bod uz napomenu da se djelomično izvršeni zadaci neće priznavati niti bodovati.

- smatra se da je kandidat zadovoljio na prvom dijelu testiranja u drugoj fazi ako je dobio najmanje 5 (pet) bodova, i u drugi dio testiranja u drugoj fazi – diktat - upućuju se samo oni kandidati koji su zadovoljili na prvom dijelu testiranja u drugoj fazi.

- diktat će trajati 3 (tri) minute.

- smatra se da je kandidat zadovoljio na drugom dijelu testiranja u drugoj fazi – diktatu

ako je dobio najmanje 5 (pet) bodova (kandidati će biti upoznati sa tabelom za bodovanje diktata na dan testiranja, prije započinjanja drugog dijela druge faze).

- u drugoj fazi moguće je ukupno ostvariti 20 (dvadeset) bodova.

Za vrijeme testiranja u drugoj fazi kandidati :

• ne smiju napuštati prostoriju u kojoj se odvija provjera poznavanja rada na računalu,   
• moraju obavezno isključiti mobitele,

• mogu napustiti prostoriju u kojoj se odvija provjera poznavanja rada na računalu nakon završene provjere ili ako odustaju od testiranja,

• u slučaju da kod testiranja u drugoj fazi u prostoriji ostane samo jedan kandidat, pretposljednji kandidat koji je završio s testiranjem dužan je ostati u prostoriji u kojoj se vrši provjera dok i posljednji kandidat ne završi.

- kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad Komisija neće priznati niti ocijeniti.

**Razgovor (intervju) :**

Na razgovor (intervju) uputit će se 10 (deset) kandidata koji su ostvarili ukupno najviše bodova u prvoj i drugoj fazi testiranja. Ako je u drugoj fazi testiranja zadovoljilo manje od 10 (deset) kandidata, na razgovor (intervju) će se uputiti svi kandidati koji su zadovoljili u drugoj fazi testiranja. Na razgovor (intervju) biti će, upućeni, odmah nakon završetka druge faze testiranja.

Komisija u razgovoru s kandidatima utvrđuje znanja, sposobnosti i vještine, interese,

profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu.

Rezultati razgovora odnosno intervjua vrednuju se bodovima od 0 do 10.

Smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.

Nakon provedenog razgovora odnosno intervjua Komisija utvrđuje rang-listu kandidata prema ukupnom broju bodova ostvarenih napisanoj provjeri poznavanja osnova ustavnog ustrojstva Ustava Republike Hrvatske i Sudskog poslovnika, provjeri poznavanja znanja rada na računalu, te razgovora odnosno intervjua.

Nakon provedenog postupka Komisija dostavlja čelniku tijela izvješće o provedenom postupku, koje potpisuju svi članovi Komisije.

Uz izvješće se prilaže i rang-lista kandidata.

**NAPOMENA :**

* **kandidati su dužni, prilikom ulaska u prostorije gdje će se vršiti testiranje sami nanijeti dezinficijens na ruke,**
* **kandidati su dužni sa sobom donijeti kemijsku olovku kojom će rješavati pisanu provjeru znanja,**
* **kandidati u prostoriju ulaze i izlaze jedan po jedan te suse prilikom ulaska i izlaska iz prostorija dužni pridržavati propisanog razmaka od najmanje 2 metra, te su se dužni pridržavati svih važećih epidemioloških mjera, a po dolasku u zgradu „Palača pravde“ kandidatima će se mjeriti tjelesna temperatura.**

KOMISIJA ZA PROVEDBU JAVNOG NATJEČAJA